Andisiwe Mgcoyi

**Andisiwe “Gudluza” Mgcoyi** (yo o tshotsweng ka Seetebosigo a le lesome le borataro ka 1988) ke motshameki wa kgwele ya dinao wa Aforika Borwa ebile  e le mokatisi, yo o tshamekang kwa pele mo setlhopheng sa SAFA Women's League sa Mamelodi Sundowns le setlhopha sa setshaba sa bomme sa Aforika Borwa. O emetse setlhopha sa bomme sa setshaba sa Aforika Borwa kwa diOlimpiking tsa 2012 kwa Lontone.

## Tiro ya setlhopha
**<big>Mamelodi Sundowns Ladies</big>**

Mgcoyi o tshameketse Mamelodi Sundowns ya Sasol League ka 2012.

**<big>Nové Zámky</big>**

Ka 2013 o ne a ya kwa setlhopheng sa Slovak Women's First League  sa Nové Zámky mo setlheng sa 2012/2013 mme a nna sekgantshwane ka bonako, a nosa dino tse lesome le boraro mo metshamekong e le lesome go fetsa e le monosi yo o kwa godimo wa bobedi wa setlhopha seo ebile a se thusa go fenya bosimega ja bone ja Slovak Women's First League title ja ntlha.

O emetse setlhopha sa gagwe kwa legatong la go ipatlela phatlha kwa  UEFA Women's Champions League mme go fitlha ka Phatlwe a le lesome le bobedi ka 2013 a ne a na le nno mo metshamekong e le meraro.

Fa a sena go leba Nové Zámky, Mgcoyi o ne a nna le nakonyana kwa setlhopheng sa kwa Hungary sa Dorogi Diófa, a boela kwa Mamelodi Sundows, a bo a ya kwa kadimong kwa setlhopheng sa Jeremane sa 1. FC Saarbrücken. 

**<big>KF Apolonia</big>**

Ka 2019 o ne a tshamekela setlhopha sa Albanian Women's National Championship sa KF Apolonia Fier mo setlheng sa 2019/20 fa setlhopha seo se fetsa mo maemong a bobedi mo liking ya bone. Mgcoyi o ne a nosa dino tse lesome le bosupa mo iponagatsong tse di ferangbobedi tsa setlhopha se.

**<big>Mamelodi Sundowns Ladies</big>**

Ka 2020 a ya kwa setlhopheng sa SAFA Women's League sa Mamelodi Sundowns ebile e ne e le karolo ya setlhopha se se neng sa fenya Cosafa Women's Champions League ya 2021, CAF Women's Champions League ya 2021 , le  Hollywoodbets Super League ya 2021 ka 2021.

O ne a pataganetse go nna monosi yo o kwa godimo wa Hollywoodbets Super League ya 2021 ka dino tse masome a mabedi le bosupa.

Sundowns e ne ya bona maemo a bobedi mo Cosafa Women's Champions League ya 2022 le CAF Women's Champions League ya 2022 ka 2022. Ba ne ba fenya bosimega ja Hollywoodbets Super League ka 2022.

Setlhopha se ne sa fenya Cosafa Women's Champions League ya 2023, CAF Women's Champions League ya 2023, le Hollywoodbets Super League ya 2023 ka 2023.

## Tiro ya boditshabatshaba
Mgcoyi o ne a le botlhokwa thata mo go batleng go fenya African Women's Championship ya 2012 ga Aforika Borwa morago ga go fetsa mo maemong a bobedi ka 2006 le 2008. O ne a etelela setlhopha fa a nosa dino tse tharo kgatlhanong le DR Congo mo phenyong ya dino tse nne go e le nngwe mme setlhopha se ne sa latlhegelwa kgatlhanong le Equatorial Guinea kwa makgaolakgannyeng.

## Tiro ya botsamaisi
Ke mokatisi wa mo bogompienong wa setlhopha sa Mamelodi Sundowns Ladies sa U/16.  Mo Gauteng Women's Development League ya ntlhantlha ya U/15 ba ne ba fenya liki eo ba sena ditatlhegelo.

## Ditlotla

### Setlhopha

* Slovak Women's First League: 2012/13

**KF Apolonia**

* Albanian Women's National Championship: maemo a bobedi: 2019/20

**Mamelodi Sundowns Ladies**

* SAFA Women's League: 2020, 2021, 2022, 2023
* CAF Women's Champions League: 2021, 2023 maemo a bobedi: 2022
* COSAFA Women's Champions League: 2021, 2023 maemo a bobedi: 2022

**Tsa gagwe**

* 2021 Hollywoodbets Super League top scorer (dino tse masome a mabedi le bosupa)

**Botsamaisi**

**Mamelodi Sundowns Ladies U/15**

* Gauteng Women's Development League U/15: 2023

## Metswedi